
                                                                                                                                                    Bucureşti, 23.11.2010 

                                                                                                                                                        PL-x 548/2010
     RAPORT  COMUN
asupra Proiectului de Lege pentru abrogarea unor reglementări din domeniul ajutorului de stat în agricultură
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond, cu proiectul de Lege pentru abrogarea unor reglementări din domeniul ajutorului de stat în agricultură, trimis cu adresa nr. PL-x 548/2010 din 9 noiembrie 2010, înregistrat sub nr.31/912 din 11 noiembrie 2010, respectiv nr. 24/707 din 11 noiembrie 2010.
Senatul în calitate de primă Cameră sesizată a respins iniţiativa legislativă în şedinţa din 4 octombrie 2010.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 557 din 4 mai 2010.

   Comisia pentru buget, finanţe şi bănci a avizat favorabil proiectul de lege, în şedinţa din 24 noiembrie 2010.

Proiectul de lege are ca obiect de reglementare abrogarea unor acte normative din domeniul ajutorului de stat în agricultură, pentru a se asigura sistematizarea legislaţiei neconforme cu legislaţia Uniunii Europene, şi pentru evitarea paralelismelor în reglementările naţionale care privesc ajutorul de stat.
În conformitate cu prevederile art. 61 şi 63 din Regulamentul Camerei Deputaţilor membrii Comisiei pentru agricultură, silvicultură, industrie alimentară şi servicii specifice au examinat iniţiativa legislativă, în şedinţa din data de 23 noiembrie 2010, întocmind un raport preliminar favorabil, cu amendamente admise.
Din numărul total de 27 de membri ai Comisiei pentru agricultură, silvicultură, industrie alimentară şi servicii specifice au participat la şedinţă 26 deputaţi.
 La dezbaterea iniţiativei legislative a participat, ca invitat,  în conformitate cu prevederile art. 54 şi 55  din Regulamentul Camerei Deputaţilor, republicat, cu modificările ulterioare, domnul Barna Tanczos, secretar de stat în cadrul Ministerului Agriculturii şi Dezvoltării Rurale.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă în şedinţele din 23 noiembrie 2010 şi 7 decembrie 2010. 

La şedinţa Comisiei juridice, de disciplină şi imunităţi au fost prezenţi 14 deputaţi din totalul de 27 membri ai acesteia. 

În urma dezbaterilor, membrii celor două Comisii au hotărât, cu unanimitate de voturi, să întocmească raportul comun de adoptare asupra Proiectului de Lege pentru abrogarea unor reglementări din domeniul ajutorului de stat în agricultură, cu amendamentele admise, care sunt redate în Anexa la prezentul Raport.
 În raport cu obiectul şi conţinutul său, proiectul de lege face parte din categoria legilor organice. 

                                                  PREŞEDINTE,                                        PREŞEDINTE,

                                                    Daniel BUDA                                           Stelian FUIA

 SECRETAR,                                            SECRETAR,  

                                          Gabriel ANDRONACHE                                Vasile MOCANU
Expert,                                                                                                                                                                                                    Consilier,
Roxana David                                                                                                                                                                                        Anton Păştinaru
ANEXĂ AMENDAMENTE ADMISE
	Nr.  crt.
	Textul proiectului de lege
	Amendamente
	Motivare

	1. 
	LEGE pentru abrogarea unor reglementări din domeniul ajutorului de stat în agricultură
	L E G E 

pentru abrogarea unor reglementări din domeniul ajutorului de stat în agricultură şi pentru completarea Ordonanţei Guvernului nr. 14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010

Autor: deputat PD-L – Stelian Fuia


	Pentru concordanţă cu domeniul de reglementare al legii.

	2. 
	Art. 1. -   La data intrării în vigoare a prezentei legi se abrogă:


	Art.I. – (1) La data intrării în vigoare a prezentei legi se abrogă:

Autor: Comisia pentru agricultură

	

	3. 
	a) Ordonanţa de urgenţă a Guvernului nr. 123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului, publicată în Monitorul Oficial al României, Partea I, nr. 1036 din 28 decembrie 2006, aprobată cu modificări şi completări prin Legea nr. 125/2007, cu modificările şi completările ulterioare;

	a) - Nemodificat 


	

	4. 
	b) Legea nr. 381/2002 privind acordarea despăgubirilor în caz de calamităţi naturale în agricultură, publicată în Monitorul Oficial al României, Partea I, nr. 442 din 24 iunie 2002, cu modificările ulterioare;

	b) – Nemodificat

	

	5. 
	c) Art. 26 din Legea nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante, publicată în Monitorul Oficial al României, Partea I, nr. 343 din 23 mai 2002;


	c) Se elimină

Autor: Comisia pentru agricultură
	Art.26 din Legea nr.266/2002 a fost modificat prin Legea nr.212/2010 fiind eliminat ajutorul de stat. 



	6. 
	d) Ordonanţa de urgenţă a Guvernului nr. 168/2001 privind punerea în valoare a construcţiilor zootehnice dezafectate, destinae creşterii, îngăşării şi exploatării animalelor, precum şi a fabricilor de nutreţuri combinate dezafectate, publicată în Monitorul Oficial al României, Partea I, nr. 823 din 20 decembrie 2001, aprobată cu modificări prin Legea nr. 387/2002, cu modificările şi completările ulterioare;

	c) – Nemodificat

	

	7. 
	e) Art. 8, 11,23, 27, 29 şi 35 din Legea zootehnie nr. 72/2002, publicată în Monitorul Oficial al României, Partea I, nr. 72 din 31 ianuarie 2002, cu modificările şi completările ulterioare;
 
	d) art.8, 11, 23, 27, 29 şi 35 din Legea zootehniei nr.72/2002, publicată în Monitorul Oficial al României, Partea I, nr. 72 din 31 ianuarie 2002, cu modificările şi completările ulterioare;

Autor: Comisia pentru agricultură
	Pentru corectitudinea redactării.



	8. 
	f) Legea creditului agricol pentru producţie nr. 150/2003, publicată în Monitorul Oficial al României, Partea I, nr. 276 din 19 aprilie 2003, cu modificările ulterioare; 


	e) – Nemodificat

	

	9. 
	g) Ordonanţa de urgenţă a Guvernului nr.194/2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile, publicată în Monitorul Oficial al României, Partea I, nr. 1189 din 29 decembrie 2005, aprobată cu modificări prin Legea nr. 137/2006;

   
	f) – Nemodificat

	

	10. 
	h) Art. 7 din Legea nr. 37/2006 privind reorganizarea activităţii de protecţie a plantelor şi carantină fitosanitară, publicată în Monitorul Oficial al României, Partea I, nr. 200 din 3 martie 2006, cu modificările şi completările ulterioare;


	g) art.7 din Legea nr.37/2006 privind reorganizarea activităţii de protecţie a plantelor şi carantină fitosanitară, publicată în Monitorul Oficial al României, Partea I, nr. 200 din 3 martie 2006, cu modificările şi completările ulterioare;

Autor: Comisia pentru agricultură
	Pentru corectitudinea redactării.



	11. 
	i) Art. 9 alin. (1) lit.f), art. 68 şi 69 din Legea îmbunătăţirilor funciare nr. 138/2004, republicată în Monitorul Oficial al României, Partea I, nr. 88 din 13 februarie 2009, cu completările ulterioare.
	h) art.9 alin.(1) lit.f), art.68 şi 69 din Legea îmbunătăţirilor funciare  nr.138/2004, republicată în Monitorul Oficial al României, Partea I, nr. 88 din 13 februarie 2009, cu completările ulterioare.

Autor: Comisia pentru agricultură

	Pentru corectitudinea redactării.



	12. 
	
	(2) Măsurile adoptate în baza actelor normative prevăzute la alin.(1), aflate în derulare la data intrării în vigoare a prezentei legi, se finalizează conform dispoziţiilor în vigoare la data iniţierii acestora, dacă respectivele măsuri au fost aplicate anterior datei de 1 ianuarie 2010 şi produc efecte şi după această dată.

Autori: deputat PD-L -  Constantin Chirilă 

deputat PD-L – Stelian Fuia


	

	13. 
	Art. 2. – Măsurile adoptate în baza actelor normative prevăzute la art. 1, aflate în derulare la data intrării în vigoare a prezentei legi, se finalizează conform dispoziţiilor în vigoare la data iniţierii acestora, dacă respectivele măsuri a fost aplicate anterior datei de 1 ianuarie 2010 şi produc efecte şi după această dată.


	Se elimină.

Autor: Comisia pentru agricultură
	Prevederile au fost preluate la art. I alin.(2).

	14. 
	
	Art.II. – După articolul 20 din Ordonanţa Guvernului nr. 14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, publicată în Monitorul Oficial al României, Partea I, nr. 71 din 30 ianuarie 2010, aprobată cu modificări şi completări prin Legea nr. 74/2010, se introduce un nou articol, art.21 cu următorul cuprins: 

„Art.21. – Măsurile adoptate în baza Legii nr.231/2005 privind stimularea investiţiilor în agricultură, industrie alimentară, silvicultură, piscicultură, precum şi în activităţi nonagricole, publicată în Monitorul Oficial al României, Partea I, nr. 608 din 13 iulie 2005, cu modificările şi completările ulterioare, se finalizează conform dispoziţiilor în vigoare la data iniţierii acestora.”  

Autori: deputat PD-L -  Constantin Chirilă,  

deputat PD-L – Stelian Fuia


	Pentru finalizarea măsurilor adoptate înainte de 1 ianuarie 2010.

